pythainlp/thai-wiki-dataset-v3 huggingface dataset:
วัลลภ สุปริยศิลป์

ดร.วัลลภ สุปริยศิลป์ อดีตหัวหน้าพรรคเพื่อธรรม และเป็นอดีตสมาชิกสภาผู้แทนราษฎรจังหวัดน่าน 8 สมัย และเป็นบิดาของนายณัฐพงษ์ สุปริยศิลป์  ส.ส. พรรคเพื่อไทย
== ประวัติ ==
วัลลภ สุปริยศิลป์ เกิดเมื่อวันที่ 3 เมษายน พ.ศ. 2483 เป็นชาวอำเภอปัว จังหวัดน่าน สำเร็จการศึกษาระดับปริญญาตรี วิทยาศาสตรบัณฑิต สาขาคณิตศาสตร์ (เกียรตินิยม) จากจุฬาลงกรณ์มหาวิทยาลัย ระดับปริญญาโท M.Sc. สาขา Industrial Mathematic and Statisties จาก University of Aston in Birmingham ประเทศอังกฤษ  และระดับปริญญาเอก Ph.D สาขา Industrial Technology จาก University of Bradford ประเทศอังกฤษ
วัลลภ สมรสกับนางอันธิกา สุปริยศิลป์ มีบุตร 3 คน
== การทำงาน ==
ดร.วัลลภ ได้รับเลือกตั้งเป็นสมาชิกสภาผู้แทนราษฎรจังหวัดน่าน ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 สังกัดพรรคกิจสังคม ต่อมาในปี พ.ศ. 2529 เว้นว่างไปหนึ่งสมัย และได้รับเลือกตั้งอีกครั้ง ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 สังกัดพรรครวมไทย (ซึ่งต่อมาเปลี่ยนเป็น พรรคเอกภาพ)  ต่อมาเขาได้เข้าร่วมงานกับนายณรงค์ วงศ์วรรณ และได้เป็นกรรมการบริหารพรรคสามัคคีธรรม และเป็น ส.ส.สมัยที่ 3 ในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 แต่ในการเลือกตั้งเดือนกันยายนของปีเดียวกัน เขาสอบตก จากนั้นจึงย้ายเข้าสังกัดพรรคชาติไทย และได้รับเลือกตั้งสมัยที่ 4 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 ในนามพรรคชาติพัฒนา
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 เขาได้รับเลือกตั้งอีก 2 สมัยติดต่อกัน ในสังกัดพรรคไทยรักไทย จนกระทั่งพรรคไทยรักไทย ถูกยุบพรรคเขาจึงได้ย้ายเข้าสังกัดพรรคพลังประชาชน และได้รับเลือกตั้งอีกเป็นสมัยที่ 8
ใน พ.ศ. 2554 เขาได้สนับสนุนให้บุตรชาย คือ นายณัฐพงษ์ สปริยศิลป์ ลงสมัครรับเลือกตั้ง ส่วนตัวเขาลงสมัครรับเลือกตั้งในระบบบัญชีรายชื่อ ลำดับที่ 113 ต่อมาเขาได้เข้ารับตำแหน่งหัวหน้าพรรคเพื่อธรรม และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาลงสมัครรับเลือกตั้งในระบบบัญชีรายชื่อของพรรคเพื่อธรรม แต่การเลือกตั้งครั้งดังกล่าว เป็นโมฆะตามคำวินิจฉัยของศาลรัฐธรรมนูญ
== ถึงแก่อนิจกรรม ==
วัลลภ สุปริยศิลป์ เสียชีวิตด้วยโรคมะเร็ง เมื่อวันที่ 15 กุมภาพันธ์ พ.ศ. 2560 มีพิธีพระราชทานเพลิงศพเมื่อวันที่ 22 กุมภาพันธ์ พ.ศ. 2560 ณ วัดพระธาตุเบ็งสกัด ตำบลปัว อำเภอปัว จังหวัดน่าน
== เครื่องราชอิสริยาภรณ์ ==
== อ้างอิง ==
บุคคลจากจังหวัดน่าน
นักการเมืองไทย
สมาชิกสภาผู้แทนราษฎรจังหวัดน่าน
พรรคกิจสังคม
พรรคเอกภาพ
พรรคสามัคคีธรรม
พรรคชาติไทย
พรรคชาติพัฒนา (พ.ศ. 2535)
พรรคไทยรักไทย
พรรคพลังประชาชน (พ.ศ. 2541)
พรรคเพื่อไทย
พรรคเพื่อธรรม
นิสิตเก่าคณะวิทยาศาสตร์ จุฬาลงกรณ์มหาวิทยาลัย
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ศิษย์เก่าจากมหาวิทยาลัยแอสตัน
ศิษย์เก่าจากมหาวิทยาลัยแบรดฟอร์ด
หัวหน้าพรรคการเมืองในประเทศไทย
จักรพรรดินีเซี่ยวเฉิงเหริน

สมเด็จพระจักรพรรดินีเสี้ยวเฉิงเหริน (孝誠仁皇后 Empress Xiaochengren) ทรงเป็นสมเด็จพระจักรพรรดินีพระองค์แรกในจักรพรรดิคังซีทรงมาจากราชสกุล เฮ่อเซ่อหลี่ อภิเษกสมรสกับจักรพรรดิคังซีตั้งแต่พระชนมายุยังน้อย และเสด็จสวรรคตเมื่อพระชนมายุ 20 พรรษา ซึ่งเป็นสมเด็จพระจักรพรรดินีในฐานะสมเด็จพระอัครมเหสีที่พระชนม์น้อยที่สุดในราชวงศ์ชิง
== พระประวัติ ==
== พระโอรส ==
องค์ชายเฉิงฮู่ (Chenghu-承祜) (4 January 1670 – 3 March 1672)
องค์ชายยินเริ่ง(Yinreng) (6 June 1674 – 27 January 1725)
== พระอิสริยยศหลังทรงสิ้นพระชนม์ ==
สมเด็จพระจักรพรรดินีเสี้ยวเฉิงเหรินทรงได้รับการเฉลิมพระนามหลังเสด็จสวรรคตแล้วว่า :
'Empress Xiaocheng Gongsu Zhenghui Anhe Shuyi Kemin Litian Xiangsheng Ren(孝誠恭肅正惠安和淑懿恪敏儷天襄聖仁皇后)
บุคคลที่เกิดในปี พ.ศ. 2196
จักรพรรดินีราชวงศ์ชิง
วัดโชติทายการาม

วัดโชติทายการาม เป็นวัดในพระพุทธศาสนาเถรวาท สังกัดคณะสงฆ์มหานิกาย ตั้งอยู่เลขที่ 3 หมู่ที่ 1 ต.ดำเนินสะดวก อ.ดำเนินสะดวกจ.ราชบุรี
==ประวัติ==
สร้างขึ้นด้วยศรัทธาของคุณปู่มั่ง มั่งมี คหบดีผู้มีใจกุศล ถวายที่ดินของตนเพื่อสร้างวัด กับทั้งบอกบุญชาวบ้านรวมเงินได้ 1 ชั่งเศษ ก่อสร้างกุฏิ 1 หลัง เมื่อ พ.ศ. 2417 แล้วนิมนต์พระภิกษุช่วง จากวัดบางคนฑีใน มาเป็นเจ้าอาวาสองค์แรก
==ที่ตั้ง==
ตั้งอยู่เลขที่ 3 หมู่ที่ 1 ต.ดำเนินสะดวก อ.ดำเนินสะดวก จ.ราชบุรี
ทางด้านฝั่งขวาของคลองดำเนินสะดวก
ทิศเหนือติดต่อกับที่ว่าการอำเภอดำเนินสะดวก
==ศาสนสถานปูชนียสถานในวัด==
พระอุโบสถ
หลวงพ่อลพบุรีราเมศร์ เป็นพระพุทธรูปปางมารวิชัย สมัยสุโขทัย – ลพบุรี เดิมอยู่ที่วัดร้างในจังหวัดลพบุรี เป็นพระพุทธรูปศิลาแลง
ประตูลับแล เป็นถาวรวัตถุที่สำคัญคู่กับการสร้างวัด มีรูปเสือซึ่งเป็นนามปีของหลวงพ่อช่วง ประดิษฐานอยู่ริมคลองดำเนินสะดวก
ศาลาการเปรียญ,
มณฑป
พิพิธภัณฑ์
พลับพลาที่ประทับ
==เหตุการณ์สำคัญ==
เมื่อวันที่ 16 กรกฎาคมพ.ศ. 2447 พระบาทสมเด็จพระจุลจอมเกล้าเจ้าอยู่หัว (ร.5) เสด็จประพาสต้นโดยทางเรือ ทรงให้นำเรือพระที่นั่งเทียบหน้าวัด ตรงศาลาการเปรียญ หลวงพ่อช่วงได้ทราบจึงนำพระลูกวัด 5 รูป ลงมาสวดชัยมงคลคาถาต้อนรับ พระองค์ทรงพอพระราชหฤทัยเป็นยิ่งนัก ทรงถวายปัจจัยเพื่อบูรณะวัด 10 ชั่ง ถวายพระรูปละ 1 ตำลึง และแต่งตั้งพระอธิการช่วง เป็นพระครูวรปรีชาวิหารกิจ ณ ศาลาท่าน้ำของวัดโชติฯ และโปรดเกล้าฯ ให้ทหารมหาดเล็กจัดที่ประทับบนศาลา ทรงให้พนักงานเครื่องต้นประกอบพระกระยาหารสำหรับเสวย ที่ศาลาท่าน้ำศาลาการเปรียญหลังปัจจุบัน
วันเสาร์ที่ 4 พฤศจิกายน พ.ศ. 2510 เวลา 12.00 น.พระบาทสมเด็จพระเจ้าอยู่หัว และสมเด็จพระนางเจ้าพระบรมราชินีนาถ ได้เสด็จมาบำเพ็ญพระราชกุศ ถวายผ้าพระกฐินต้น  ณ วัดโชติทายการาม ในเทศกาลออกพรรษา ตามคำกราบบังคมทูลอัญเชิญเสด็จพระราชดำเนินของประชาชนชาวดำเนินสะดวกที่ ปรารถนาจะได้เข้าเฝ้าชมพระบารมีของทั้งสองพระองค์
==ลำดับเจ้าอาวาส==
พระครูวรปรีชาวิหารกิจ (หลวงพ่อช่วง)
พระธรรมวิรัตสุนทร (หลวงพ่อเชย)
พระครูบรรณาการวิมล (หลวงพ่อยนต์)
พระครูสุนทรธรรมรัต (หลวงพ่อไซร,พิชัย)
พระมหาประกอบ โชติปุญฺโญ ป.ธ.7 เจ้าอาวาสรูปปัจจุบัน
==อ้างอิง==
Facebook วัดโชติทายการาม
โชติทายการาม
โบราณสถานในจังหวัดราชบุรี
วัดอุบลวรรณาราม

วัดอุบลวรรณาราม  ชื่อเดิม วัดอุบลวรรณาราม  ตั้งอยู่บ้านเลขที่ 12 หมู่ที่ 3 ต.ศรีสุราษฎร์ อ.ดำเนินสะดวก จ.ราชบุรี รหัสไปรษณีย์ 70130สังกัดคณะสงฆ์ มหานิกาย
==ประวัติ==
ตั้งอยู่เลขที่ 12 หมู่ที่ 3 ตำบลศรีสุราษฎร์ อำเภอดำเนินสะดวก  จังหวัดราชบุรี ความเป็นมาของชื่อวัด คุณโยมบัว ไม่ทราบนามสกุล เป็นหัวหน้าพร้อมด้วยญาติมิตร ซื้อที่ดินถวายให้เป็นที่ตั้งวัดเมื่อพ.ศ. 2429 จำนวน 2 ขนัด เนื้อที่ 24 ไร่ 91 ตารางวา มอบถวายให้พระอธิการหนู จัดตั้งวัดขึ้น จึงขนานนามผู้ถวายที่ดินเป็นชื่อวัดนามว่า บัว เป็น อุบล + วรรณา + อาราม “อุบลวรรณาราม” และได้รับพระราชทานวิสุงคามสีมา เมื่อ พ.ศ. 2449 สร้างอุโบสถ ขึ้น 1 หลัง
สภาพเมื่อแรกตั้งวัด มีศาลาการเปรียญไม้ไผ่ 1 หลัง และกุฏิมุงจาก 3 ห้อง บนเนื้อที่ 24 ไร่ 91 ตารางวาและภายหลังมีผู้ซื้อที่ดินถวายเพิ่มเติมอีก จำนวนหนึ่ง
==ลำดับเจ้าอาวาส==
พระอธิการหนู พ.ศ. 2429 ถึง พ.ศ. 2436
พระอธิการนวม พ.ศ. 2436 ถึง พ.ศ. 2444
พระอธิการโต๊ะ พ.ศ. 2444 ถึง พ.ศ. 2465
พระอธิการแดง พ.ศ. 2465 ถึง พ.ศ. 2474
พระอธิการยวง พ.ศ. 2474 ถึง พ.ศ. 2479
พระอธิการนิ่ม พ.ศ. 2479 ถึง  พ.ศ. 2490
พระครูประสิทธิสารคุณ(พิณ อินฺทสาโร) พ.ศ. 2490 ถึง พ.ศ. 2521 (พระครูสัญญาบัตร ชั้นเทียบผู้ช่วยเจ้าอาวาสพระอารามหลวงชั้น เอก และพระอุปัชฌาย์)
พระอธิการเจ๊ก พุทฺธสโร พ.ศ. 2521 ถึง พ.ศ. 2524
พระครูสุจิตธรรมรักษ์ (สง่า สุจิตฺโต) พ.ศ. 2524 ถึง พ.ศ. 2535 (พระครูสัญญาบัตร เจ้าอาวาสวัดราษฎร์ชั้น โท)
พระครูสถิตบุญญาภิราม (บุญรอด ฐิตธฒฺโม) พ.ศ. 2536 ถึง ปัจจุบัน (พระครูสัญญาบัตร เจ้าอาวาสวัดราษฎร์ชั้น เอก)
==ศาสนสถาน==
อุโบสถ
อาคารเสนาสนะต่างๆ (หากมีจิตรกรรมฝาผนัง ให้ระบุไว้ด้วย) อุโบสถ กว้าง 11.40 เมตร ยาว 36 เมตร สร้างเมื่อ พ.ศ. 2530
เป็นอาคารรูปทรงไทยก่ออิฐถือปูน มีจิตรกรรมฝาผนังเป็นไม้สักแกะสลักรูปรามเกียรต์
วิหาร
วิหารจตุรมุขหลวงพ่อแดง
ศาลาการเปรียญ
ศาลาการเปรียญ กว้าง 24.05 เมตร ยาว 31.68 เมตร สร้างเมื่อ พ.ศ. 2491 เป็นอาคาร เรือนไม้ทรงไทย
==อ้างอิง==
ศูนย์ข้อมูลกลางทางวัฒนธรรม   กระทรวงวัฒนธรรม
อุบลวรรณาราม
อุบลวรรณาราม
ณิชชาอร จินดาพล

ร้อยตำรวจโทหญิง ณิชชาอร จินดาพล  เป็นอดีตนักกีฬาแบดมินตันหญิงชาวไทย ผู้เข้าแข่งขันรายการเจแปนซูเปอร์ซีรีส์ 2012  และเป็นแชมป์หญิงเดี่ยวในการแข่งขันรายการโยเน็กซ์แคนาดาโอเพน 2013  โดยได้ประกาศเลิกเล่นเมื่อปี พ.ศ. 2565
== ประวัติ ==
ณิชชาอร จินดาพล เกิดวันที่ 31 มีนาคม พ.ศ. 2534 เป็นชาวจังหวัดภูเก็ต เริ่มเล่นแบดมินตันเมื่ออายุได้ 8 ปีพร้อมกับพี่สาวจากคำแนะนำของผู้เป็นพ่อ เธอสำเร็จการศึกษาระดับมัธยมปลายจากโรงเรียนสตรีวิทยา 2  และระดับปริญญาตรี คณะบริหารธุรกิจระหว่างประเทศ มหาวิทยาลัยศรีปทุม ในวันที่ 1 เมษายน พ.ศ. 2555 เธอได้เป็นแชมป์การแข่งขันประเภทหญิงเดี่ยวในรายการเวียดนามอินเตอร์เนชันแนลชาเลนจ์ 2012 ณิชชาอรได้รับรางวัลเหรียญเงินจากการแข่งขันแบดมินตันในเอเชียนเกมส์ 2010 ประเภททีมหญิง
เดือนเมษายน พ.ศ. 2555 ณิชชาอรเข้าแข่งขันรายการซิปุตราฮานอยเวียดนามอินเตอร์เนชันแนลชาลเลนจ์ 2012 ในประเภทหญิงเดี่ยว ที่ซึ่งเธอได้เข้าสู่รอบชิงชนะเลิศโดยได้พบกับอะยุมิ มิเนะ จากประเทศญี่ปุ่น จากนั้น ช่วงปลายเดือนเดียวกันนี้ ณิชชาอรเข้าแข่งขันรายการโยเน็กซ์ซันไรส์อินเดียนโอเพน 2012 ซึ่งเธอผ่านรอบแรกได้โดยยีกิต เนสลีฮาน ผู้เป็นนักแบดมินตันจากประเทศตุรกีได้ขอถอนตัว วันที่ 6 ตุลาคม ของปีเดียวกันนี้ ณิชชาอรเข้าแข่งขันรายการเอสซีจีออลไทยแลนด์แชมเปียนชิพ 2555 รอบรองชนะเลิศประเภทหญิงเดี่ยว โดยเป็นฝ่ายชนะทรัพย์สิรี แต้รัตนชัย 2-1 เกม ด้วยคะแนน 21-17,21-23, 21-10  และณิชชาอรได้ตำแหน่งรองแชมป์ โดยเป็นฝ่ายแพ้ต่อรัชนก อินทนนท์ ในรอบชิงชนะเลิศ และในเดือนพฤศจิกายน เธอได้เข้าแข่งขันรายการโยเน็กซ์-ซันไรส์ฮ่องกงโอเพน 2012 ในฐานะมือวางอันดับที่ 35 ของโลก
วันที่ 10 มกราคม พ.ศ. 2556 ณิชชาอรเข้าแข่งขันศึกวิคเตอร์โคเรียโอเพน 2013 ประเภทหญิงเดี่ยว โดยเป็นฝ่ายชนะจูเลียน เชงก์ จากประเทศเยอรมนีที่คะแนน 21-19, 21-8  เดือนเมษายน พ.ศ. 2556 ณิชชาอรเข้าแข่งขันรายการโยเน็กซ์ออสเตรเลียนโอเพน 2013 ในฐานะมือวางอันดับ 4 ของรายการ ที่ซึ่งเธอได้ตำแหน่งรองแชมป์ในประเภทหญิงเดี่ยว และในวันที่ 18 กรกฎาคม ของปีเดียวกันนี้ เธอได้เข้าแข่งขันประเภทหญิงเดี่ยวรายการโยเน็กซ์แคนาดาโอเพน 2013 โดยในรอบนี้ ณิชชาอรเป็นฝ่ายชนะจาง เป่ยเหวิน จากสหรัฐอเมริกา ที่คะแนน 21-14, 15-8 ซึ่งจาง เป่ยเหวิน ได้มีอาการบาดเจ็บและขอถอนตัว ส่วนในวันที่ 19 กรกฎาคม เธอเป็นฝ่ายชนะชาน ซือคา จากฮ่องกง 2-1 เกม ที่คะแนน 21-16, 19-21 และ 21-18  จากนั้น ในวันที่ 21 กรกฎาคม ณิชชาอรเป็นฝ่ายชนะมาริน แคโรลินา จากประเทศสเปน 2-1 เกม ด้วยคะแนน 15-21, 21-10 และ 21-18  ก่อนที่จะเข้าสู่รอบชิงชนะเลิศ และได้เป็นแชมป์รายการนี้ โดยเป็นฝ่ายชนะยิป ปุยยิน จากฮ่องกงที่ 2-0 เกม ด้วยคะแนน 21-18 และ 21-16 
วันที่ 29 สิงหาคม พ.ศ. 2556 ในการแข่งขันแบดมินตันชิงชนะเลิศแห่งประเทศไทยประจำปี 2556 ประเภทหญิงเดี่ยว ณิชชาอรสามารถผ่านรอบสองเข้าสู่รอบสามได้โดยไม่ต้องลงแข่งเนื่องด้วยภัทรสุดา ไชยวรรณ ได้ถอนตัวจากรอบดังกล่าวเพราะอาการบาดเจ็บ และในวันที่ 30 สิงหาคม รอบก่อนรองชนะเลิศของรายการเดียวกันนี้ ณิชชาอรเป็นฝ่ายชนะอนาวิกา อินทรวัฒนา 2 เกม ด้วยคะแนน 21-9, 21-11 และเข้าสู่รอบตัดเชือกโดยได้พบกับพรทิพย์ บูรณะประเสริฐสุข
== เกียรติประวัติ ==
พ.ศ. 2561 - ชนะเลิศหญิงเดี่ยว แบดมินตันไทยแลนด์มาสเตอร์ส 2018
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
นักแบดมินตันหญิงชาวไทย
นักกีฬาทีมชาติไทย
นักกีฬาเหรียญเงินเอเชียนเกมส์ชาวไทย
บุคคลจากจังหวัดภูเก็ต
บุคคลจากโรงเรียนสตรีวิทยา ๒ ในพระราชูปถัมภ์ฯ
บุคคลจากคณะบริหารธุรกิจ มหาวิทยาลัยศรีปทุม
นักกีฬาเหรียญทองซีเกมส์ชาวไทย
กล้วยนวล

กล้วยนวล หรือ กล้วยหัวโต  เป็นกลุ่มของกล้วยอบิสซิเนียที่ไม่เป็นรู้จักมากนัก บางครั้งมีชื่อวิทยาศาสตร์  Musa nepalensis หรือ Ensete giganteum หรือ Ensete wilsonii เป็นพืชพื้นเมืองในจีน เนปาล อินเดีย พม่า และประเทศไทยในพื้นที่สูง ลำต้นเป็นเหง้าไม่แตกหน่อ โคนป้อมใหญ่ สีของกาบลำต้นเทียมสีเขียว มีนวลเป็นไขหนา ก้านใบมีสีเขียว มีร่องเปิด เส้นกลางใบสีเขียว ริ้วประดับสีเขียว ลักษณะคล้ายกล้วยผา ริ้วประดับเรียงสลับกับดอกและชิดติดกันมาก ช่อดอกขนาดใหญ่ โค้งลง ผลใหญ่กลมป้อม เมล็ดขนาดใหญ่ สีดำ มีจำนวนมาก
กล้วยนวลเป็นพืชที่รับประทานได้ ชาวเมี่ยนนำปลีไปแกง และนำกาบกล้วยไปเป็นอาหารหมู
== อ้างอิง ==
กล้วยนวล
สกุลกล้วยผา
พืชที่รับประทานได้
อายส์แดตซีอินเดอะดาร์ก

อายส์แดตซีอินเดอะดาร์ก (Eyes That See In The Dark) คือสตูดิโออัลบั้มลำดับที่ 12 ของศิลปินชายชาวอเมริกัน เคนนี โรเจอส์ ออกวางขายในสหรัฐอเมริกาในวันที่ 30 สิงหาคม ปี 1983 มียอดขายปัจจุบันมากกว่า 15 ล้านชุดทั่วโลก
==ภาพรวม==
อายส์แด็ทซีอินเดอะดารค์ ถือเป็นผลงานชุดที่ 3 ของ แบร์รี กิบบ์  ตั้งแต่ปี 1980 ที่ไม่ได้ทำร่วมกับวง บีจีส์ กิบบ์เป็นผู้เขียนเพลงส่วนใหญ่ในอัลบั้ม ที่ให้อารมณ์ หวนกลับไปในวันเก่าๆเมื่อสมัยที่ โรเจอส์ อยู่กับวง The First Editon ในตอนแรก เพลง Island In The Stream ไม่ใช่เพลงร้องคู่ และโรเจอส์ก็ไม่ปลื้มนัก แต่ภายหลัง จากที่ Dolly Parton ได้มาร้องร่วมด้วย ทำให้เพลงนี้ไปได้สวย และกลายเป็นเพลงฮิต โด่งดังไปทั่ว เพลงนี้สามารถขึ้นอับดับ 1 ทั้งชารต์เพลงป๊อปและคันทรี ได้ และภายหลังก็กลายเป็นเพลงอันดับ 1 แห่งปี 1983
อีกเพลงหนึ่งในอัลบั้มนี้ คือ Buried Treasure เป็นซิงเกิ้ล ที่สามารถขึ้นอันดับ 3 ในชารต์เพลงคันทรีได้ และเพลง This Woman ซึ่งขึ้นถึง ท๊อป 20 ทั้งชารต์เพลงป๊อปและคันทรี ขณะเดียวกัน เพลงชื่อเดียวกับอัลบั้ม Eyes That See In The Dark ยังขึ้นชารต์เพลงฮิตที่ประเทศอังกฤษ เป็นเวลา 6 สัปดาห์ในท๊อป 100
==หมายเหตุ==
เพลง I Will Always Love You ที่อยู่ในอัลบั้มนี้ แต่งโดย Barry และ Maurice Gibb และเป็นคนละเพลง กับ เพลงชื่อดังที่ชื่อเหมือนกับเพลงนี้ ซึ่งแต่งโดย Dolly Parton ซึ่งภายหลัง เคนนี โรเจอส์ อัดเพลงฮิตเพลงนี้ ของ Dolly Parton ใหม่โดยถูกรวมอยู่ในอัลบั้มเพลงคัฟเวอร์ Vote for Love ในปี 1996
เพลง "Buried Treasure" มีชื่อคล้ายกับเพลง Buried Treasures ซึ่งอยู่ในอัลบั้ม Love or Something Like It ปี 1978 ของ โรเจอส์
และไม่เคยถูกตัดโปรโมตเป็นซิงเกิ้ล
== รายชื่อเพลง ==
==บุคลากร==
Kenny Rogers - vocals
Barry Gibb - vocals, guitar, arranger
Robin Gibb - vocals
Maurice Gibb - vocals, guitar, bass, synthesiser
Dolly Parton - vocals
Tim Renwick - guitar
George Terry - guitar
George Bitzer - piano, synthesiser
Albhy Galuten - piano, synthesiser, arranger
Ron Ziegler - drums
Joe Lala - percussion
Denise DeCaro - vocals
Myma Matthews - vocals
Marti McCall - vocals
The Gatlin Brothers - vocals
Fred Tackett - guitar
Mitch Holder - guitar
John Hobbs - piano
Paul Leim - drums
Sid Sharp - concertmaster
Jimmie Haskell - strings arranger
Karl Richardson - engineer
Steve Klein - engineer
Bee Gees ร่วมประสานเสียงในเพลง "Living with You" ขณะเดียวกัน Gatlin Brothers ก็ร่วมประสานเสียงในเพลง "Buried Treasure" and "Evening Star" เช่นกัน
== ชารต์ ==
==ดิอายส์แดตซีอินเดอะดาร์กเดโม่==
"ดิอายส์แดตซีอินเดอะดาร์กเดโม่" เป็นเดโม่อัลบั้ม โดย Barry Gibb แต่เดิมแล้วตั้งใจออกมาเป็นเทปโดเม่ให้นักสะสมเท่านั้นแต่ภายหลังก็มี CD ด้วย โดยมีการขายอย่างถูกกฎหมายผ่านทาง Itunes ในปี 2006 .
===Track listing===
== อ้างอิง ==
วัดท่าเรือ (จังหวัดราชบุรี)

วัดท่าเรือ เป็นวัดราษฎร์ของพระสงฆ์ไทย ฝ่ายมหานิกาย  ตั้งอยู่เลขที่ 186 หมู่ 2 ตำบลแพงพวย อำเภอดำเนินสะดวก จังหวัดราชบุรี
==ประวัติ==
วัดท่าเรือ เป็นวัดเก่าแก่ ที่สันนิษฐานว่า สร้างมาตั้งแต่ ร.ศ. 124 ตามหลักฐานเป็นอักษรจารึกไว้ที่หลังคาโบสถ์ วัดท่าเรือเริ่มแรกเป็นเพียงสำนักสงฆ์ มีหลวงพ่อแก้วปกครองคณะสงฆ์ เมื่อชาวบ้านเกิดความเลื่อมใสศรัทธา จึงร่วมกันบริจาคทรัพย์สร้างโบสถ์พร้อมพระประธาน ในโบสถ์ 1องค์ แล้วเสร็จในปี พ.ศ. 2451 และตั้งชื่อวัดว่า “วัดเก่าท่าเรือ” เพราะสมัยก่อนสถานที่ตรงนี้เป็นท่าเรือ มีผู้คนนำสินค้ามาขายกันมากมาย ชาวบ้านจะเดินทางไปไหน ก็ต้องมาต่อเรือที่ท่าเรือแห่งนี้ เมื่อสร้างโบสถ์เสร็จชาวบ้านได้นำแท่นหินศิลาแดงมาให้ช่างแกะสลักเป็นพระพุทธรูปชื่อว่า “หลวงปู่แดง”แล้วนำไปประดิษฐานในโบสถ์อีกหนึ่งองค์ ต่อมาชาวบ้านได้ร่วมกันบริจาคทรัพย์สร้างโบสถ์ใหม่แทนหลังเก่าที่ทรุดโทรม แล้วเสร็จในปี พ.ศ. 2499 ได้รับพระราชทานวิสุงคามสีมาเมื่อวันที่ 5 กุมภาพันธ์ พ.ศ. 2500และได้เปลี่ยนชื่อจาก “วัดเก่าท่าเรือ”เป็น “วัดท่าเรือ”จนถึงปัจจุบัน
==ถาวรวัตถุ==
อุโบสถ
วิหารหลวงปู่แดง หลวงปู่พลับพระศักดิ์สิทธิ์คู่วัดที่ชาวบ้านให้ความเคารพศรัทธา
หอสวดมนต์
หอระฆัง
โรงเรียนพระปริยัติธรรม
==เจ้าอาวาส==
พระครูนิวิฐธรรมาภรณ์ พ.ศ. 25--ปัจจุบัน
==อ้างอิง==
ศูนย์ข้อมูลทางวัฒนธรรม จังหวัดราชบุรี กระทรวงวัฒนธรรม
ท่าเรือ
ท่าเรือ
โรงเรียนราชประชานุเคราะห์ ๒๖

โรงเรียนราชประชานุเคราห์ ๒๖ จังหวัดลำพูน ก่อกำเนิดขึ้นตามประกาศของกระทรวงศึกษาธิการ เนื่องในเนื่องในวโรกาสที่พระบาทสมเด็จพระเจ้าอยู่หัว เสด็จเถลิงถวัลยราชสมบัติได้ ๕๐ ปี โดยจัดให้เป็นโรงเรียนแบบศึกษาสงเคราะห์ รับเด็กที่ขาดโอกาสด้านการศึกษา และจากครอบครัวที่ยากไร้ทางเศรษฐกิจและสังคม เข้าเรียนโดยไม่มีค่าใช้จ่ายใด ๆ ทั้งสิ้น โรงเรียนตั้งอยู่บนถนนลำพูนลี้ในตำบลน้ำดิบ อำเภอป่าซาง จังหวัดลำพูน พระพุทธรูปประจำโรงเรียน คือ พระชัยมงคลราชบพิตร
== โครงสร้างบุคลากร ==
ฝ่ายบริหาร
ฝ่ายประถมศึกษา
กลุ่มสาระสังคมศึกษา
กลุ่มสาระวิทยาศาสตร์
กลุ่มสาระคณิตศาสตร์
กลุ่มสาระสุขพลศึกษา/ศิลปะ
กลุ่มสาระภาษาต่างประเทศ/ภาษาไทย
กลุ่มสาระการงานอาชีพและเทคโนโลยี
กลุ่มพัฒนาผู้เรียน
ลูกจ้าง/คนงาน
== รายนามผู้บริหาร ==
thumbnail
== อ้างอิง ==
== แหล่งข้อมูลอื่น ==
เว็บไซต์โรงเรียนราชประชานุเคราะห์ 26 จังหวัดลำพูน 
โรงเรียนสังกัดสำนักงานเขตพื้นที่การศึกษามัธยมศึกษาลำปาง ลำพูน
โรงเรียนในจังหวัดลำพูน
กลุ่มโรงเรียนราชประชานุเคราะห์
สิ่งก่อสร้างในอำเภอป่าซาง
โรงเรียนที่ก่อตั้งในปี พ.ศ. 2537
วัดโพธิ์ราษฏร์ศรัทธาธรรม

วัดโพธิ์ราษฎร์ศรัทธาธรรม เป็นอารามวัดราษฎร์ ตั้งอยู่หมู่ที่ 2 ตำบลสามเรือน อำเภอเมืองราชบุรี จังหวัดราชบุรี สังกัดคณะสงฆ์มหานิกาย ภาค 15
== ประวัติ ==
วัดโพธิ์ราษฎร์ศรัทธาธรรม เป็นอารามวัดราษฎร์ ตั้งอยู่หมู่ที่ 7 ตำบลสามเรือน อำเภอเมืองราชบุรี จังหวัดราชบุรี สังกัดคณะสงฆ์มหานิกาย ที่ดินตั้งวัดมีเนื้อที่ 21ไร่ 2 งาน 16 ตารางวา ได้สร้างขึ้นเมื่อ พ.ศ. 2441 ต่อมาได้รับพระราชทาน วิสุงคามสีมา เมื่อ วันอังคาร ที่ 16 เดือน มีนาคม พ.ศ. 2519 ตรงกับแรม 1 ค่ำ เดือน 4 ปีเถาะเขตวิสุงคามสีมา กว้าง 40 เมตร ยาว 80 เมตร
==เจ้าอาวาส==
ลำดับเจ้าอาวาสโพธิ์ราษฎร์ศรัทธาธรรม
1. พระอธิการทองห่อ ทนนฺยโห พ.ศ. 2495 - 2512
2.  พระครูสัจจาธิคุณ       ( จด   สจฺจสโร )      พ.ศ.  2513  -  2541
3. พระครูจิรศรัทธาคุณ  ( เที่ยง สิริวณฺโณ ) พ.ศ. 2542 รูปปัจจุบัน
==ศาสนสถาน==
อุโบสถ
วิหารหลวงพ่อศิลาแดง
ศาลาการเปรียญ
กุฏิสงฆ์
หอกลอง หอระฆัง
ฌาปนสถาน
==อ้างอิง==
โพธิ์ราษฏร์ศรัทธาธรรม
โพธิ์ราษฏร์ศรัทธาธรรม
วัดถ้ำเขาไม้รวก

วัดถ้ำเขาไม้รวก สังกัดนิกายมหานิกาย ภาค 15 ตั้งอยู่ที่เลขที่ 80/9 หมู่ที่ 9 ตำบลอ่างทอง อำเภอทับสะแก ประจวบคีรีขันธ์ 77130
== ประวัติ ==
วัดถ้ำเขาไม้รวก  มีเค้าลาง ว่าแต่เดิมเป็นสำนักปฏิบัติธรรมมาก่อนที่จะตั้งขึ้นเป็นวัด  เป็นพื้นที่ติดกับชายทะเล บริเวณเป็นพื้นที่ราบและภูเขาเล็กๆ บนเขามีกุฎิสร้างไว้ 4 หลัง ค่อนข้างที่จะดูวิเวกดูสภาพก็น่าจะสร้างไว้นานพอสมควร ได้มีพระมาอยู่ผัดเปลี่ยนไม่แน่นอน เพราะสถานเป็นที่ค่อนข้างเงี่ยบ ต่อมาได้มีพระอาจารย์แสวง ก็เข้ามาอยู่ ณ ถ้ำเขาไม้รวกและมี นายแปลง  นางสังวาล ชูวิเชียร กับนายยุ้ย นางสร้อย ลอยลม และนายส่ง นางเม เป็นผู้อุปถัมภ์  ในสมัยนี้ก็ได้มีการบูรณะสร้างเสนาสนะและถาวรวัตถุ เช่น ปั้นพระพุทธรูป  สร้างศาลาริมน้ำ
ต่อมาปี 2514 พระอาจารย์แสวงก็ได้มรณภาพลง  นับแต่นั้นก็มีพระมาอยู่นานบ้างไม่นานบ้าง มีนามปรากฏก็คือ  พระอาจารย์สมพรมาอยู่ พ.ศ. 2528  พระอาจารย์สมหวังมาอยู่ พ.ศ. 2535 พระอาจารย์ติ๋วมาอยู่ พ.ศ. 2536  จนกระทั่งพระครูประกิตสังวรคุณรองเจ้าคณะอำเภอทับสะแก จังหวัดประจวบ ได้ส่งพระเด่นดวง  ธนนาโค มาอยู่จำพรรษาประจำเพื่อทำนุบำรุงที่พักสงฆ์ ได้มีการพัฒนาเรื่อยมา เมื่อ พ.ศ. 2549 ได้ทำเรื่องขอตั้งวัด  และสำนักงานพระพุทธศาสนาแห่งชาติประกาศตั้งเป็นวัดขึ้นในพระพุทธศาสนามีนามว่า “วัดถ้ำเขาไม้รวก”  เมื่อวันที่  7 มิถุนายน พ.ศ. 2549
ต่อมามีศิษย์ศรัทธามาปฏิบัติธรรมที่นี่มากขึ้นๆ จนได้เริ่มมีการสร้างอาคารอื่นเพิ่มเติมขึ้นมาทีหลัง ซึ่งสามารถสังเกตเห็นได้ชัดว่ามีอายุต่างกันมากเป็นศาลาการเปรียญอยู่ตรงกลาง ล่าสุดมีการสร้างอุโบสถที่มีความสวยงามตามยุคสมัย  วัดถ้ำเขาไม้รวก (สำนักปฏิบัติธรรมประจำจังหวัดประจวบคีรีขันธ์ แห่งที่ 24)  ของจังหวัประจวบคีรีขันธ์ มีศูนย์ศึกษาพระพุทธศาสนาวันอาทิตย์ เจ้าอาวาส คือ พระอธิการเด่นดวง ธนนาโค และเป็นเจ้าคณะตำบลอ่างทอง เขต 1 และยังเป็นสถานที่ปฏิบัติธรรมของนักเรียนและคนทั่วไปในช่วงวันหยุด และสถานที่ปฏิบัติธรรมสำหรับประชาชนที่ศรัทธาทั่วไปด้วย
==ลำดับเจ้าอาวาส==
พระอาจารย์แสวง
พระครูวิสิษฐ์สาธุการ
==อ้างอิง==
ข้อมูลของวัดถ้ำเขาไม้รวก 
http://www.m-culture.in.th/album/view/137615/
กรมการศาสนา, ประวัติวัดทั่วราชอาณาจักร เล่มที่ 7 ,โรงพิมพ์การศาสนา. พ.ศ. 2531 หน้าที่ 135
ถ้ำเขาไม้รวก
ไอโฟน 5เอส

ไอโฟน 5เอส (iPhone 5S) เป็นสมาร์ทโฟน  จอสัมผัส ที่ผลิตโดยบริษัท แอปเปิล ถือเป็นไอโฟนรุ่นที่ 7 ซึ่งรุ่นก่อนหน้านี้คือ ไอโฟน 5 โดยที่ไอโฟน 5เอสนี้  ได้เปิดตัวพร้อมกับ ไอโฟน 5ซี ซึ่งเป็นรุ่นประหยัด เมื่อวันที่ 10 กันยายน พ.ศ. 2556 โดยลักษณะภายนอกเหมือนกับรุ่นก่อนหน้า แต่เพิ่มความละเอียดของกล้องกับแฟลชให้สมจริงยิ่งขึ้น และเพิ่มสีทองเข้ามาอีกสีหนึ่ง จากเดิมที่มีแค่ขาวกับดำ
==คุณสมบัติ==
===ฮาร์ดแวร์===
แม้กล้องของ iPhone 5S จะมีความละเอียด 8 ล้านพิกเซลเท่าเดิม แต่ก็มีรูรับแสงที่ใหญ่ขึ้น (f/2.2) และขนาดตัวรับแสงที่ใหญ่ขึ้นกว่าไอโฟนรุ่นก่อน นอกจากนี้ยังมีแฟลชระบบ "True Tone" ที่ใช้แสง LED สีอำพันและสีขาว ฉายพร้อมกันในสัดส่วนต่างๆ ตามที่เครื่องวัดได้จากสภาพแสงโดยรอบ เพื่อให้แสงแฟลช LED ที่ออกมา มีความเหมาะสมกับอุณหภูมิสีของแสงในสภาพนั้นๆ มากขึ้น และมีระบบกันสั่นอัตโนมัติ dynamic tone mapping , โหมดถ่ายรูปต่อเนื่องความเร็วสูง 10 รูปต่อวินาที ระบบเลือกภาพที่ดีที่สุด และระบบถ่ายภาพเคลื่อนไหวช้า
==อ้างอิง==
ไอโอเอส (แอปเปิล)
ไอโฟน
ผลิตภัณฑ์ที่เปิดตัวในปี พ.ศ. 2556
โทรศัพท์มือถือจอสัมผัส
hope
ลีเมอร์ซิฟากา

ลีเมอร์ซิฟากา (Sifaka; ) เป็นไพรเมตจำพวกลีเมอร์ที่อยู่ในสกุล Propithecus ในวงศ์ Indriidae
ลีเมอร์ซิฟากา นับเป็นลีเมอร์ขนาดใหญ่ มีขนตามลำตัวสีขาว และมีใบหน้ารวมถึงใบหูสีดำ เป็นลีเมอร์ที่ออกหากินในเวลากลางวัน มีเสียงร้องที่ดังมาก โดยกินใบไม้ชนิดต่าง ๆ รวมถึงผลไม้, ลูกไม้ และสามารถกินดอกไม้ของต้นไม้ที่มีหนามแหลมตลอดทั้งต้นได้ด้วย โดยใช้ฝ่าเท้าทั้ง 4 ข้างยึดจับหนามแหลมเหล่านั้นโดยไม่กลัวเจ็บ ในบางชนิดมีฟันหน้าที่มีลักษณะคล้ายหวี จึงสามารถดึงดอกไม้ออกมากินได้สะดวก
ลีเมอร์ซิฟากา เป็นลีเมอร์ที่กระโดดได้ไกลมากจากต้นไม้ต้นหนึ่งไปยังอีกต้นหนึ่ง โดยการใช้แรงส่งจากขาหลัง และเมื่อลงมาพื้นดิน และใช้ขาหลังเพียงข้างเดียวส่งตัวกระโดดไปกับพื้น โดยหันข้างเหมือนการสไลด์ แต่หากเจอศัตรูหรือภัยอันตรายก็สามารถกระโดดพร้อมกันด้วยขาหลังทั้งคู่และกระโดดไปข้างหน้าก็ได้
ลีเมอร์ซิฟากา เชื่อกันว่าในอดีตดั้งเดิมเคยเป็นลีเมอร์ที่หากินในพื้นที่ ๆ มีอุดมสมบูรณ์อย่าง ป่าฝนเมืองร้อนมาก่อน แต่ด้วยสาเหตุที่ยังไม่แน่ชัด อาจเป็นไปได้ว่าเพื่อหลีกเลี่ยงการแย่งชิงอาหารระหว่างลีเมอร์ด้วยกันเอง จึงอพยพย้ายถิ่นเข้ามาอาศัยในเขตป่าที่แห้งแล้งของเกาะมาดากัสการ์ ที่หาอาหารได้ยากกว่า
นอกจากนี้แล้ว ในความเชื่อของชนพื้นเมืองชาวมาดากัสการ์ มีนิทานปรำปราเล่าว่า เดิมลีเมอร์ซิฟากาเคยเป็นเด็กผู้ชายมาก่อน วันหนึ่งได้พยายามขโมยอาหารกินด้วยความหิว จึงถูกแม่เลี้ยงทุบตีและป้ายเข้าที่หน้าด้วยช้อนตักขี้เถ้า จึงหนีเข้าป่าและกลายเป็นลีเมอร์ไป ลีเมอร์ซิฟากาจึงมีใบหน้ามีดำ และด้วยเหตุนี้ชนพื้นเมืองของมาดากัสการ์จึงไม่ล่าลีเมอร์ซิฟากา
== การจำแนก ==
สกุล Propithecus
* กลุ่มของ P. diadema
** Propithecus diadema
** Propithecus edwardsi
**  Propithecus candidus
** Propithecus perrieri
* กลุ่มของ P. verreauxi
** Propithecus coquereli
** Propithecus verreauxi
**  Propithecus deckenii
** Propithecus coronatus
** Propithecus tattersalli

== อ้างอิง ==
== แหล่งข้อมูลอื่น ==
ลีเมอร์
วัดสวนหลวง (จังหวัดสมุทรสงคราม)

วัดสวนหลวง วัดในพุทธศาสนาเถรวาท สังกัดคณะสงฆ์มหานิกาย เป็นวัดเก่าแก่โบราณสมัยกรุงศรีอยุธยาตอนป­ลาย  ตั้งอยู่ที่ บ้านแหลมสวนหลวง หมู่ที่ 1 ตำบลสวนหลวง อำเภออัมพวา จังหวัดสมุทรสงคราม
==ประวัติ==
วัดสวนหลวง  สันนิษฐานว่า เชื้อพระวงศานุวงศ์ เป็นผู้สร้างวัดนี้ขึ้นมา อีกก็ว่า เป็นพระยาในสมัยนั้นเป็นผู้สร้าง  จึงไม่เป็นที่แน่ชัดว่า ผู้ใดเป็นผู้สร้างวัดนี้ขึ้น จากหลักฐานของกองพุทธศาสนาบันทึกไว้ว่าได้ตั้งเป็นวัดเมื่อปี พ.ศ. 2245 ร่วมอายุของวัดนี้แล้ว 300 ปีเศษ จึงทำให้ถาวรวัตถุในวัดหลายชิ้นที่เหลืออ­ยู่ในปัจจุบันเป็นสิ่งที่ยืนยันได้ ถึงความเก่าแก่ของวัดสวนหลวงแห่งนี้ ไม่ว่าจะเป็น หลวงพ่อจักรนารายณ์ พระพุทธรูปโบราณปูนปั้น ที่มีความศักดิ์สิทธิ์ ที่ประดิษฐ์สถานอยู่ในอุโบสถ เจดีย์โบราณสมัยกรุงศรี อยุธยาตอนปลาย ที่ตั้งอยู่ข้างอุโบสถ กุฏิสงฆ์ที่สร้างในสมัยรัชการที่ 5 แห่งเดียวในจังหวัดสมุทรสงคราม พระพุทธรูปโบราณอีกจำนวนหนึ่ง ซึ่งทางวัดได้เก็บรักษาไว้จนถึงปัจจุบัน
==โบราณสถานในวัด==
เจดีย์โบราณสมัยกรุงศรี อยุธยาตอนปลาย
หลวงพ่อจักรนารายณ์
อุโบสถ
==เสนาสนะในวัด==
วิหาร
อุโบสถ
ศาลาการเปรียญ
เมรุ/ศาลาคู่เมรุ
==ลำดับเจ้าอาวาส==
พระครูวิกรมปัญญาภรณ์ (หลวงพ่อใหม่)
==อ้างอิง==
สื่อออนไลน์วัดสวนหลวง อัมพวา สมุทรสงคราม 
วัดในอำเภออัมพวา
วัดไทยในสังกัดคณะสงฆ์มหานิกาย
วัดภุมรินทร์กุฎีทอง

วัดภุมรินทร์กุฎีทอง เป็นวัดในพระพุทธศาสนาเถรวาท สังกัดคณะสงฆ์มหานิกาย ตั้งอยู่ ริมฝั่งแม่น้ำแม่กลองฝั่งเหนือของปากคลองประชาชมชื่น (คลองบางลี่) ตำบลสวนหลวง อำเภออัมพวา จังหวัดสมุทรสงคราม เป็นวัดที่เป็นแหล่งท่องเที่ยวสำคัญของจังหวัดที่มีทั้งโบราณสถาน โบราณวัตถุ และสิ่งเคารพภายในวัด รวมทั้งมีทัศนียภาพที่เหมาะสม ควรแก่การเยี่ยมชม
== ประวัติ ==
วัดภุมรินทร์กุฎีทองเป็นวัดโบราณ จากหลักฐานของกรมการศาสนา เริ่มเป็นวัดมาตั้งแต่ พ.ศ. 2330 ไม่ทราบว่าใครเป็นผู้สร้าง ต่อมาครอบครัวของนางภู่ สามีไม่ปรากฏ เป็นเถ้าแก่โรงหีบอ้อยอยู่จังหวัดนครปฐม พร้อมด้วยลูกสาว ลูกเขย และเครือญาติได้จัดสร้าง ถาวรวัตถุต่าง ๆ ให้แก่ วัด อาทิ อุโบสถ (ต่อมาสร้างใหม่เมื่อ พ.ศ. 2500) ศาลาการเปรียญ กุฎิ เมื่อ พ.ศ. 2431 และได้รัวิสุงคามสีมา เมื่อ พ.ศ. 2486 นางภู่ และครอบครัว (พงษ์พิทักษ์) เดิมมีภุฒิลำเนาอยู่ได้การคลองบางจาก ตำบลอัมพวา จังหวัดสมุทรสงคราม (บริเวณนี้ สมัยโบราณมีวัดร้าง ชื่อว่า วัดตะลิงปลิง)
==สิ่งสำคัญภายในวัด==
1. พระพุทธรัตนมงคล (หลวงพ่อโต) พระพุทธรูปปูนปั้น ปิดทองปางมารวิชัย พระประธานในอุโบสถ
2. กุฎีทอง
3. พิพิธภัณฑ์ของวัดน่าเข้าชม มีวัตถุโบราณล้ำค่าจำนวนมาก รวมทั้งเครื่องใช้ต่าง ๆ ของคุณนากที่ได้ถวายวัดบางนางลี่บนไว้
นอกจากนี้วัดภุมรินทร์กุฎีทอง เปิดสอนดนตรีไทย ชื่อบ้านดนตรี
==ลำดับเจ้าอาวาส==
(รอข้อมูล)
==เสนาสนะภายในวัด==
อุโบสถ
วิหาร
ศาลาการเปรียญ
กุฏิที่พักสงฆ์
เมรุ/ฌาปนสถาน/ศาลาคู่เมรุ
== อ้างอิง ==
ศูนย์ข้อมูลทางวัฒนธรรมจังหวัดสมุทรสงคราม  กระทรวงวัฒนธรรม
ภุมรินทร์กุฎีทอง
ภุมรินทร์กุฎีทอง
โบราณสถานในจังหวัดสมุทรสงคราม
ภุมรินทร์กุฎีทอง